Fra Blokhus i nord til Farsø i syd - ja sågar i Stoholm ved Viborg - er der fredag ved middagstid kommet meldinger ind om høje brag. Flere steder har bragene været så kraftige at huse rystede og ruder klirrede. Mange nordjyder har på Facebook udtrykt bekymring over, hvad der kunne ligge til grund for de store brag og forklaringen skal findes på himlen. Brigadegeneral i Flyvevåbnet Karsten F. Jensen fortæller her om indsatsen i formiddags. Der er tale om to af Flyvevåbnets F16-fly som, fortæller Forsvarets Operationscenter, er gået meget hurtigt på vingerne og er blevet sendt hurtigt op gennem Jylland. Her har de så, i luften over Himmerland, brudt lydmuren med de meget høje brag til følge. Artiklen fortsætter under billedet. Karin Winther fra Farsø oplevede bragene på første hånd. På Twitter skriver Forsvaret, at de to fly blev sendt i luften for at yde støtte ved en nødsituation. Flyene skulle nærmere bestemt yde støtte i forbindelse med en bombetrussel mod et Ryanari-passagerfly, der på sin vej mellem Stansted-lufthavnen og Oslo modtog en trussel. Og det var altså årsagen til, at de to danske jagerfly i al hast fløj op gennem Jylland med de høje brag til følge. Artiklen fortsætter under tweetet. Ryanair-flyet blev, efter at have modtaget truslen, bragt sikkert til landing i Oslo Lufthavn og klokken 13:15 melder norsk politi ud, at alle passagerer er evakueret sikkert fra flyet. De danske F-16-fly er landet i Oslo for at tanke og vender herefter tilbage til Danmark

Opsummering:
To F16-fly fløj med overlydsfart over den nordjyske himmel.